 Bí ètò ìdìbò Orílẹ-èdè Nàìjíríà ti ń kù fẹẹrẹ láti yan àwọn Adarí Orílẹ-èdè titun nílẹ yìí, àwọn ìgbésẹ tó yẹ kí a gbé láti borí àwọn ìṣòro tí ń kojú wa ní Nàìjíríà kò pọ.Ẹ jẹ kí a múra tán láti ṣe ojúṣe wa gẹgẹ bí ojúlówó ọmọ Orílẹ-èdè Nàìjíríà yìí. Yorùbá ní, àìsí níbẹ ni àìbá wọn dá sí i. Bí a bá ń gbọ gbé-e-gbè-è-gbé-e, tí a kò bá wọn gbé, wọn lè gbé ohun ìjàǹbá sí ẹyìnkùlé wa.Bí a kò bá fẹ kí àwọn Òṣèlú Nàìjíríà jẹ wá mọ ayé mọ, ẹ jẹ kí a gbìyànjú gbogbo agbára wa láti dìbò fún ẹni tí ó wù wá, kí gbogbo ayé sì rí i dájú pé a ṣe ẹtọ wa.Iṣẹ wà lọwọ gbogbo àwọn Oníròyìn wa o. Kí a lu ọpọlọpọ àwọn Oníròyìn wa lọgọ ẹnu lórí akitiyan wọn láti máa fọnrere onírúurú ìṣẹlẹ tí ń lọ nínú àwùjọ wa sí etígbọọ wa lóòrèkóòrè.Lára irúfẹ àwọn Iléeṣé Ìròyìn tí mo gbé Òṣùbà káre fún ni Ìwé Ìròyìn Awíkonko àti Oríyọmí Hamzat. Wọn ń gbìyànjú òtítọ ṣíṣe nípa àwọn Ìròyìn tí a ń gbọ láti ọdọ wọn. Iléeṣé wọn kò ní jóná láṣẹ Èdùmàrè.Lónìí, àwọn ọmọ Orílẹ-èdè ń múra sílẹ fún ìdìbò tí wọn fẹ fi yan àwọn Adarí Orílẹ-èdè wọn, ní èyí tí ó jẹ ohun-èlò láti yangàn pé wọn ṣe ojúṣe wọn. Kí àwọn Àjọ Ètò-Ìdìbò má fi ẹtọ àwọn ènìyàn dùn wọn lásìkò ìdìbò náà.Ó yẹ kí a tún gba àwọn Ọdọ ìlú wa ní ìmọràn gidi láti jáwọ nínú gbogbo ìwà búrúkú tí ó lè ṣe okùnfà ìdàlúrú, ìwà jàgídíjàgan àti àwọn ìwà ìpànilára mìíràn lásìkò ìdìbò náà. Kò yẹ kí a máa hu ìwà ọmọ ìsọta lẹyìn àwọn Òṣèlú.Ó tún ṣe pàtàkì, kí gbogbo àwọn Adarí ẹsìn àwùjọ wa yìí ṣe iṣẹ takuntakun láti gba àdúrà àti ààwẹ fún àṣeyọrí Orílẹ-èdè yìí. Ọlọrun nìkan ló kù tí a lè fi ẹmí tẹ lórí àwọn ìṣòro wa ní Nàìjíríà tí ó a óò fi borí àwọn ìṣòro náà. Ẹ má jẹ kí ó sú wa. A óò túbọ máa bẹ Ọlọrun náà ni, kí ó bá wa mú àyípadà rere bá Orílẹ-èdè Nàìjíríà yìí. Ọlọrun Ọba Aláṣẹ yóò sì gbọ àdúrà wa lásìkò tí a wà yìí. Àmí.Kí gbogbo ẹyin Oníròyìn wa náà má bẹrù láti máa bá wa gbé Ìròyìn òótọ jáde, kí á lè máa mọ ibi tí ọrọ wa kú sí ní Nàìjíríà.Ẹ má gbé Ìròyìn tí yóò máa ṣe àpọnlé àwọn Òṣèlú jáde, kí ẹ máa fi àléébù wọn pamọ. Gbogbo ohun tí ó bá ṣẹlẹ ni kí ẹ máa fi tó wa létí ní gbogbo ìgbà. Ọlọrun yóò sì máa fún yín ṣe láṣẹ Èdùmàrè.Ẹ ṣeun oo.Láìpẹ, Orílẹ-èdè Nàìjíríà yóò tùbà tùṣẹ oo. Àmí...mo dákẹ díẹ ná...mo sì fi ìyókù síkùn bí àwọn àgbààgbà...Mo júbà ooÌbà Ọlọrun ÈdùmàrèÌbà Kábíèsí Ọlọtà OdòÌbà ỌkùnrinÌbà ObìnrinÌbà ỌmọdéÌbà ẹyin àgbààgbàẸ jẹ kó yẹ mí oo.ÌȘỌLÁ Sauban Àlàdé Orí-Àrán lèmi ń jẹẸṣọ Ọmọ Ọlọtà Odò 